Brāļi Kaudzītes

Brāļi Kaudzītes (Reinis Kaudzīte (1839–1920) un Matīss Kaudzīte (1848–1926)) bija latviešu rakstnieki un skolotāji. Pirmā latviešu romāna "Mērnieku laiki" autori (1879). Par nozīmīgu ieguldījumu Latvijas literatūrā brāļi Kaudzītes iekļauti Latvijas kultūras kanonā.

Savas dzīves laikā abi brāļi gan kopā, gan atsevišķi devušies daudzos ceļojumos pa Latviju, kā arī apceļojuši Rietumeiropas valstis. Devušies arī uz  Tallinu, Sanktpēterburgu un Somiju. Ceļojumu aprakstus publicējuši laikrakstos, tādējādi aizsākot latviešu literatūrā jaunu žanru — ceļojumu aprakstu.

Ilgus gadus brāļi dzīvojuši Vecpiebalgas pagastā Kalna Kaibēnos. Pēc viņu nāves Kalna Kaibēnos 1929. gadā nodibināts Kaudzīšu piemiņas muzejs, kas ir vecākais memoriālais muzejs Latvijā.

 Skatīt arī 
 Reinis Kaudzīte
 Matīss Kaudzīte

 Atsauces 

 Ārējās saites 
 Brāļi Reinis un Matīss Kaudzītes Letonika.lv

Kategorija:Latviešu rakstnieki
Kategorija:Latvijas kultūras kanonā ietvertās vērtības